google/wiki40b huggingface dataset:
सूखी धुलाई

सूखी धुलाई (Dry Cleaning) या शुष्क धुलाई में कार्बनिक विलायकों का उपयोग होता है। यह ऊनी, रेशमी, रेयन और इसी प्रकार के अन्य वस्त्रों के लिए उपयोग की जाती है।
सामान्य धुलाई पानी, साबुन और सोडे से की जाती है। भारत में धोबी सज्जी मिट्टी का व्यवहार करते हैं, जिसका सक्रिय अवयव सोडियम कार्बोनेट होता है। सूती वस्त्रों के लिए यह धुलाई ठीक है पर ऊनी, रेशमी, रेयन और इसी प्रकार के अन्य वस्त्रों के लिए यह ठीक नहीं है। ऐसी धुलाई से वस्त्रों के रेशे कमजोर हो जाते हैं और यदि कपड़ा रंगीन है तो रंग भी फीका पड़ जाता है। ऐसे वस्त्रों की धुलाई सूखी रीति से की जाती है। केवल वस्त्र ही सूखी रीति से नहीं धोए जाते वरन् घरेलू सजावट के साज सामान भी सूखी धुलाई से धोए जाते हैं। सूखी धुलाई की कला अब बहुत उन्नति कर गई है। इससे धुलाई जल्दी तथा अच्छी होती है और वस्त्रों के रेशे और रंगों की कोई क्षति नहीं होती। विशेष रूप से ऊनी कंबल आदि के लिए यह बहुत उपयोगी है।

शुष्क धुलाई में प्रयुक्त विलायक

शुष्क धुलाई में कार्बनिक विलायको (साल्वेन्ट) का उपयोग होता है। पहले पेट्रोलियम विलायक (नैपथा, पेट्रोल, स्टीडार्ट इत्यादि) प्रयुक्त होते थे। पर इनमें आग लगने की संभावना रहती थी, क्योंकि ये सब बड़े ज्वलनशील होते हैं। इनके स्थान पर अब अदाह्य विलायकों, कार्बन टेट्राक्लोराइड, ट्राइक्लोरोएथेन, परक्लोरोएथिलीन और अन्य हैलोजनीकृत हाइड्रोकार्बनों का उपयोग होता है। ये पदार्थ बहुत वाष्पशील होते हैं। इससे वस्त्र जल्द सूख जाते हैं। इनकी कोई गंध अवशेष नहीं रह जाती। रेशे और रंगों को कोई क्षति नहीं पहुँचती और न ऐसे धुले कपड़ों में सिकुड़न ही होती है। वस्त्र भी देखने में चमकीले और छूने में कोमल मालूम पड़ते हैं।
विलायकों की क्रिया से तेल, चर्बी, मोम, ग्रीज और अलकतरा आदि घूलकर निकल जाते हैं। धूल, मिट्टी, राख, पाउडर, कोयले आदि के कण रेशों से ढीले पड़कर विलायकों के कारण बहकर और निकलकर अलग हो जाते हैं। अच्छे परिणाम के लिए वस्त्रों को भलि भाँति धोने के पश्चात् विलायकों को पूर्णतया निकाल लेना चाहिए। वस्त्रों की अंतिम सफाई इसी पर निर्भर करती है। विलायकों को निथारकर या छानकर या आसुत कर, मल से मुक्त करके बारंबार प्रयुक्त करते हैं। साधारणतया वस्त्रों में प्राय: ०.८ प्रतिशत मल रहता है।

विधि

शुष्क धुलाई मशीनों में संपन्न होती है। एक पात्र में वस्त्रों को रखकर उस पर विलायक डालकर, ऊँचे दाब वाली भाप से गरम करते हैं और फिर पात्र में से विलायक को बहाकर बाहर निकाल लेते हैं। कभी-कभी वस्त्रों पर ऐसे दाग पड़े रहते हैं जो कार्बनिक विलायकों में घुलते नहीं। ऐसे दागों के लिए विशेष उपचार, कभी-कभी पानी से धोने, रसायनकों के व्यवहार से, भाप की क्रिया द्वारा अथवा स्पैचुला से रगड़कर मिटाने की आवश्यकता पड़ती है। अच्छा अनुभवी मार्जक (क्लीनर) ऐसे दागों के शीघ्र पहचानने में दक्ष होता है और तदनुसार उपचार करता है। धुलाई मशीन के अतिरिक्त धुलाई के अन्य उपकरणों की भी आवश्यकता पड़ती है। इनमें चिह्न लगाने की मशीन, भभके, पंप, प्रेस, मेज, लोहा करने की मशीनें, दस्ताने, रैक, टंबलर, धौंकनी, शोषित्र, शोषणकक्ष की सिलाई मशीन इत्यादि महत्व के हैं।
शुष्क धुलाई का प्रचार भारत में अब दिनों दिन बढ़ रहा है। देश में इस समय कपड़े की ड्राई क्लीनिंग का बाजार ३००० से ३५०० करोड़ का हो गया है। धुलाई के संबंध में प्रशिक्षण और अनेक दिशाओं में अन्वेषण के लिए विशेष संस्थाएँ भी हैं।
श्रीकृष्ण का द्वारिका प्रस्थान

स्रोत

सुखसागर के सौजन्य से
२००१ कनाडा मास्टर्स – युगल

२००१ कनाडा मास्टर्स – युगल कनाडा मासटर्स शृंखला का ११२वाँ संस्करण था जो पुरूष युगल के रूप में खेला गया।  यह डब्ल्यूटीए टीयर प्रथम प्रतियोगिता का भाग तथा कनाडा  में होने वाले सबसे प्रतिष्ठित पुरुषों की टेनिस प्रतियोगिता थी।  सेबेस्तियन लारेउ और डैनियल नेस्टर  पिछली प्रतियोगिता के विजेता थे लेकिन इस बार वो अलग-अलग जोड़ी बनाकर खेले। लारेउ के साथ जस्टिन गिमेल्स्तोब और नेस्टर के साथ सन्डोन स्टोल जोड़ीदार बने। गिमेल्स्तोब और लारेउ की जोड़ी पहले ही दौर में मार्क नोल्स और ब्रायन मैकफाई से हार गई तथा नेस्टर और स्टोल की जोड़ी जैन-माइकल गैमबिल और साइमन लरोज से हारकर प्रतियोगिता से बाहर हुई। जिरी नॉवाक और डेविड राइकल ने  डोनाल्ड जॉनसन और जारेड पामर से इस प्रतियोगिता का फाइनल ६–४, ३–६, ६–३ से जीता।
दिव्यराज सिंह

दिव्यराज सिंह एक भारतीय राजनेता हैं, जो भारतीय जनता पार्टी से संलग्न हैं। वे मध्य प्रदेश के सिरमौर विधानसभा क्षेत्र से विधायक हैं। मध्य प्रदेश विधानसभा चुनाव 2013 में विधायक चुने गए।
१५८३ ईसा पूर्व

१५८३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५८३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पापड़

पापड़ भारताय खाने के साथ-साथ प्रयुक्त होने वाला एक कुड़कुड़ा खाना है। पापङ ये एक प्रकार का मुँह का टिश्यू पेपर है ये एक अच्छा पाचक है और ज्यादातर ये खाने के अन्त में खाया जाता है।
किसलय

हिंदी में

कोमल कली, कोमल नये पत्ते, नव पल्लव, कोंपल।
हांगकांग क्रिकेट टीम का पापुआ न्यू गिनी दौरा

वनडे सीरीज

पापुआ न्यू गिनी आईसीसी विश्व क्रिकेट लीग के वजह से 2018 तक वनडे टीम के तौर पर खेलेगी।
भारत स्वाभिमान न्यास

भारत स्वाभिमान न्यास योग गुरू बाबा रामदेव द्वारा 638365 गाँवों तक योग पहुँचाने के लक्ष्यों को लेकर स्थापित एक न्यास है। यह न्यास ५ जनवरी २००९ को दिल्ली में पंजीकृत कराया गया था। इसका उद्देश्य भ्रष्टाचार, गरीबी, भूख, अपराध, शोषण मुक्त भारत का निर्माण करना है। इस न्यास का प्रमुख उद्देश्य भारत के सोये हुए स्वाभिमान को जगाने के लिये अखिल भारतीय स्तर पर एक राष्ट्रव्यापी आन्दोलन खड़ा करना है। न्यास स्वयं को गैर राजनीतिक बताता है।
भारत स्वाभिमान स्वदेशी वस्तुओं का प्रचार करने के साथ विदेशी कम्पनियों का बहिष्कार करती है।भारत स्वाभिमान न्यास में राजीव दीक्षित जी , डॉ जयदीप आर्य , राकेश कुमार व् बहिन सुमन ने स्वदेशी की अवधारणा से प्रेरित होकर सन्गठन की बागडोर सम्भाली। बाबा रामदेव ने राजीव दीक्षित को भारत स्वाभिमान ट्रस्ट का सचिव नियुक्त किया था। जिसमे उन्होंने कालेधन व स्वदेशी के आन्दोलन के साथ साथ भ्रष्टाचार मुक्त भारत के लिए जीतोड़ मेहनत की।
स्वदेशी आन्दोलन तथा आज़ादी बचाओ आन्दोलन इसी आंदोलन के भाग नहीं हैं।

उद्देश्य व कार्यप्रणाली

भारत स्वाभिमान ट्रस्ट ने देश के सभी शहरों से लेकर गाँवों तक बाबा रामदेव की योग क्रान्ति को पहुंचाया और करोड़ों लोगों को योग से जोड़ने का काम किया है। इस आन्दोलन में कई लाख लोगों को सदस्य बनाने का काम जारी है और प्रत्येक जिले में युवा, शिक्षक, चिकित्सक, किसान, श्रमिक संगठन के रूप में ट्रस्ट की 15 इकाइयाँ काम कर रही हैं। भारत स्वाभिमान ट्रस्ट ने देश में व्यवस्था परिवर्तन में अपना योगदान दिया है। इस ट्रस्ट ने आम देशवासियों में यह प्रवृत्ति जगाने का काम किया कि वह मतदान अवश्य करें। भारत स्वाभिमान स्वदेशी वस्तुओं का प्रचार करने के साथ विदेशी कम्पनियों का बहिष्कार करती है और पतंजलि के माध्यम से लोगों को एक अच्छा विकल्प भी देने की कोशिश की है।  भारत स्वाभिमान एक गैर राजनीतिक संगठन है, इस ट्रस्ट के कार्यकर्ता देश के लोगों को अपनी भारतीय संस्कृति, योग-अध्यात्म से अवगत कराने के साथ-साथ देश से जुड़ी विभिन्न गतिविधियों में खुद भी अग्रणीय भूमिका निभाते हैं। जैसे की स्वच्छ भारत अभियान में भारत स्वाभिमान के लाखों कार्यकर्ताओं ने बढ़-चढ़ कर भाग लिया।
जेरोम ब्रूनर

जेरोम ब्रूनर का संज्ञानात्मक विकास का सिद्धान्त

बू्रनर ने संज्ञानात्मक विकास का मॉडल प्रस्तुत किया। उनके अनुसार, यह वह माडल है जिसके द्वारा मनुष्य अपने वातावरण से सामंजस्य स्थापित करता है। ब्रूनर ने अपना संज्ञान सम्बन्धी अध्ययन सर्वप्रथम प्रौढ़ों पर किया, तत्पश्चात् विद्यालय जाने वाले बालकों पर, फिर तीन साल के बालकों पर और फिर नवजात शिशु पर किया।

प्रतिनिधित्व

प्रतिनिधित्व का बू्रनर के सिद्धान्त में महत्वपूर्ण स्थान है। प्रतिनिधित्व उन नियमों की व्यवस्था है जिनके द्वारा व्यक्ति अपने अनुभवों को भविष्य में आने वाली घटनाओं के लिए संरक्षित करता है। यह व्यक्ति विशेष के लिए उसके संसार का/वातावरण का प्रतिनिधित्व करता है।
प्रतिनिधित्व तीन प्रकार से हो सकता है - संक्रियात्मक प्रतिनिधित्व (enactive representation)- (action-based), दृश्यप्रतिमा प्रतिनिधित्व (iconic representation (image-based)), और प्रतीकात्मक प्रतिनिधित्व (symbolic representation (language-based)।

संक्रियात्मक प्रतिनिधित्व

यह प्रतिनिधितव की सबसे प्रारम्भिक अवस्था है जो जीवन के प्रथम वर्ष के उत्तरार्द्ध में पाया जाता है। इसके अन्तर्गत वातावरणीय वस्तुओं पर बालक की प्रतिक्रिया आती है। इस प्रकार का प्रतिनिधित्व संवेदी-गामक अवस्था () की पहचान है। यह व्यक्ति पर केन्द्रित होता है। अतः इसे आत्म केन्द्रित भी कह सकते हैं।

दृश्यप्रतिमा प्रतिनिधित्व

यह प्रत्यक्षीकरण (परसेप्शन) को क्रिया से अलग करता है क्रियाओं की पुनरावृत्ति द्वारा ही बालक के मन में क्रियाओं की अवधारणा का विकास होता है। अर्थात क्रियाओं को स्थानिक परिपेक्ष्य में समझना आसान हो जाता है। इस प्रकार इस प्रतिनिधित्व में क्रियामुक्त अवधारणा का विकास होता है। यह प्रतिनिधित्व प्रथम वर्ष के अन्त तक पूर्णतया विकसित हो जाता है।

सांकेतिक प्रतिनिधित्व

यह किसी अपरिचित जन्मजात प्रतीकात्मक क्रिया से प्रारम्भ होता है जो कि बाद में विभिन्न व्यवस्थाओं में रूपान्त्रित हो जाता है। क्रिया और अवधारणा प्रतिकात्मक क्रियाविधि को प्रदर्शित कर सकती हैं। लेकिन भाषा प्रतीकात्मकक्रिया का सबसे अधिक विकसित रूप है।

प्रतिनिधित्वों के मध्य सम्बन्ध और अन्तःक्रिया

ये तीनों प्रतिनिधित्व वैसे तो एक दूसरे से पृथक व स्वतन्त्र हैं किन्तु यह एक दूसरे में परिवर्तित भी हो सकते है। यह स्थिति तब होती है जब बालक के मन में कोई दुविधा होती है और वह अपनी समस्या को सुलझाने के लिए सभी प्रतिनिधित्वों की पुनरावृत्ति करता है। यह तीन प्रकार से हो सकता है - मिलान द्वारा, बेमिलान द्वारा तथा एक दूसरे से स्वतन्त्र रहकर।
अगर दो प्रतिनिधित्व आपस में मिलान करते है तो व्यक्ति को दुविधा नहीं होती है और वह सामान्य प्रक्रियाओं को करते हुए अपनी समस्याओं को सुलझा लेता है। जब दो प्रतिनिधित्व में बेमिलान होता है तो किसी एक में सुधार किया जाता है या उसे दबा कर दिया जाता है। पूर्व किशोरावस्था में यह दुविधा क्रिया और दृश्य व्यवस्था के बीच होती है जिनमें उन्हें एक या अन्य चुनना होता है। बार-बार समस्या समाधान करते-करते उनमें प्राथमिकता का विकास होता है।क्रिया और प्रतिनिधित्व एक दूसरे से स्वतन्त्र नहीं हो सकते हैं किन्तु प्रतिकात्मक प्रतिनिधित्व उन दोनों से स्वतन्त्र हो सकता है। प्रतिनिधित्व के माध्यम के रूप में भाषा अनुभव से अलग होती है और जब यह अनुभव और चिन्तन के आधार पर प्रयोग किया जाता है तो उच्च स्तर की मानसिक क्रियाओं को करने में सक्षम होती है।
डीएचसीपी

तकनीकी विवरण

डीएचसीपी IANA द्वारा निर्दिष्ट उन्हीं दो पोर्ट का प्रयोग BOOTP के लिए करता है : सर्वर साइड के लिए 67/udp और क्लाइंट साइड के लिए 68/udp.
डीएचसीपी आपरेशन के चार बुनियादी चरण हैं : आईपी खोज, आईपी लीज़ प्रस्ताव, आईपी अनुरोध और आईपी लीज़ स्वीकृति.

डीएचसीपी जानकारी

एक डीएचसीपी क्लाइंट सर्वर द्वारा दी गयी मूल डीएचसीपीOFFER जानकारी के अलावा और अधिक जानकारी के लिए अनुरोध कर सकता है। क्लाइंट किसी विशेष आवेदन के लिए डाटा पुनः भेजने का अनुरोध भी कर सकता है। उदाहरण के लिए, ब्राउज़र WPAD के द्वारा वेब प्रॉक्सी सेटिंग्स को प्राप्त करने के लिए डीएचसीपी इन्फोर्म का प्रयोग करते हैं। इस तरह के अनुरोधों से DHCP सर्वर अपने डेटाबेस में आईपी समाप्ति समय को रिफ्रेश नहीं करता है।

डीएचसीपी को ज़ारी करना

क्लाइंट डीएचसीपी सर्वर से DHCP सूचना जारी करने के लिए अनुरोध भेजता है और क्लाइंट अपना आईपी एड्रेस डीएक्टिवेट/निष्क्रिय कर देता है। चूंकि क्लाइंट उपकरण आम तौर पर यह नहीं जानते कि उपयोगकर्ता उन्हें नेटवर्क से कब हटा सकते हैं, प्रोटोकॉल डीएचसीपी रिलीज भेजने का समर्थन नहीं करता.

क्लाइंट कॉन्फ़िगरेशन पैरामीटर

एक डीएचसीपी सर्वर क्लाइंट के लिए वैकल्पिक कॉन्फ़िगरेशन पैरामीटर प्रदान कर सकते हैं। RFC 2132 इंटरनेट असाईन्ड नंबर ऑथोरिटी (IANA) - डीएचसीपी और BOOTP पैरामीटर द्वारा परिभाषित उपलब्ध DHCP विकल्पों का वर्णन करता है।
एक डीएचसीपी क्लाइंट डीएचसीपी सर्वर के द्वारा उपलब्ध कराए गए पैरामीटरों को चुन सकता है, उनमे हेरफेर कर सकता है और उन्हें ओवरराईट कर सकता है।

विकल्प

वेंडर को पहचानने तथा एक डीएचसीपी क्लाइंट की कार्यक्षमता को जानने के लिए विकल्प मौजूद है। जानकारी विभिन्न लम्बाई की कैरेक्टर स्ट्रिंग या ओक्टेट्स के रूप में हो सकती है जिसका अर्थ डीएचसीपी क्लाइंट के वेंडर द्वारा निर्दिष्ट होता है। एक तरीका जिसका प्रयोग डीएचसीपी क्लाइंट, सर्वर से सम्बन्ध स्थापित करने के लिए करते हैं, में एक विशेष प्रकार के हार्डवेयर या फर्मवेयर का प्रयोग अपने डीएचसीपी अनुरोध में वैल्यू सेट करने के लिए किया जाता है जिसे वेंडर क्लास आईडेन्टीफायर (VCI) (विकल्प 60) कहा जाता है। यह पद्धति डीएचसीपी सर्वर को दो प्रकार की क्लाइंट मशीनों में अंतर करने के लिए सक्षम बनाती है और उचित ढंग से दो प्रकार के मोडेम से अनुरोध को क्रियान्वित करती है। कुछ तरह के सेट-टॉप बॉक्स भी डीएचसीपी सर्वर को हार्डवेयर के प्रकार और उपकरण की कार्यक्षमता के बारे में सूचित करने के लिए VCI (विकल्प 60) को सेट करते हैं। इस विकल्प द्वारा सेट की गयी वैल्यू डीएचसीपी सर्वर को किसी भी अतिरिक्त जानकारी की आवश्यकता के लिए संकेत देती है जिसे क्लाइंट एक डीएचसीपी प्रतिक्रिया में चाहता है।

डीएचसीपी रिले

chavales de la india ayudarme ha hacer el examen unga unga
सिजियम फ्लोराइड

सिजियम फ्लोराइड एक अकार्बनिक यौगिक है।
कमला नेहरू

परिचय

कमला नेहरू दिल्ली के प्रमुख व्यापारी पंड़ित 'जवाहरलालमल' और राजपति कौल की बेटी थीं। एक भारतीय परंपरागत कश्मीरी ब्राह्मण परिवार में कमला का जन्म १ अगस्त १८९९ को दिल्ली में हुआ था। कमला कौल के दो छोटे भाई और एक छोटी बहन थी जिनके नाम क्रमश:- चंदबहादुर कौल, कैलाशनाथ कौल और स्वरूप काट्जू थी। कमला कौल का सत्रह साल की छोटी सी उम्र में ही विवाह ८ फ़रवरी १९१६ को जवाहरलाल नेहरू से हो गया था। उनका पूरा नाम कमला कौल नेहरू था। ब्रिटिश लेखिका कैथरिन प्रैंसक ने अपनी पुस्तक 'इंदिरा: द लाइफ ऑफ इंदिरा नेहरू गांधी' में लिखा है कि दिल्ली के परंपरावादी हिंदू ब्राह्मण परिवार से सम्बंध रखने के कारण हिंदू संस्कार कमला नेहरू के चरित्र का एक प्रमुख हिस्सा थे लेकिन पश्चिमी परिवेश वाले नेहरू ख़ानदान में उन्हें एकदम विपरीत माहौल मिला जिसमें वह खुद को अलग थलग महसूस करती रहीं। उनकी बेटी तथा देश की पहली महिला प्रधानमंत्री इंदिरा गांधी के जीवन पर पुस्तकें लिखने वाले लेखकों ने अपनी पुस्तकों में इस बात का प्रमुखता से उल्लेख किया है कि कमला नेहरू की धार्मिक भावनाओं को नेहरू ख़ानदान में समझा नहीं गया और वह सदैव उस परिवार में खुद को अजनबी महसूस करती रहीं। इतना सब होने पर भी कमला नेहरू ने स्वतंत्रता संग्राम में अपने पति जवाहरलाल नेहरू का कंधे से कंधा मिलाकर साथ दिया। नेहरू के राष्ट्रीय आंदोलन में कूदने पर कमला नेहरू को भी अपनी क्षमता दिखाने का अवसर मिला।

भारतीय स्वतंत्रता संग्राम में योगदान

पुरानी दिल्ली के एक पारंपरिक कश्मीरी ब्राह्मण परिवार में पली-बढी कमला पाश्चात्य सभ्यता से प्रभावित नेहरू कुल में शुरू में असहज थी।

दोस्त-परिवार

कमला का जन्म जवाहरमल और राजपति कौल के यहाँ हुआ था। वे अपने भाई-बहनों में सबसे बड़ी थी। उनके दो छोटे भाई - चंद बहादुर कौल और वनस्पतिशास्त्री कैलाशनाथ कौल और एक छोटी बहन स्वरूप काटजू थी। १९ नवम्बर १९१७ को कमला को इन्दिरा नेहरू के रूप में पुत्री की प्राप्ति हुई, जो आगे चलकर अपने पिता की तरह देश की प्रधानमंत्री और काँग्रेस पार्टी की अध्यक्षा बनी। नवम्बर १९२४ में कमला ने एक पुत्र को भी जन्म दिया, किन्तु जन्म के दो दिन पश्चात् ही उसकी मृत्यु हो गयी।

देहांत

28 फ़रवरी 1936 को स्विटज़रलैंड में कमला नेहरू की बेहद कम उम्र में टीबी से मृत्यु हो गयी। टी. बी. उस समय भयंकर बीमारी मानी जाती थी। उनके पति श्री जवाहरलाल नेहरू उनकी मृत्यु के समय अलमोड़ा जेल से रिहा होने के करण उन्हें देखने न आ सके।
फिल्म अप्सरा

फिल्म अप्सरा हिन्दी की एक फिल्मी मासिक पत्रिका है। यह वर्ष 1964 से दिल्ली से प्रकाशित हो रही है।
अरुण माथुर

अरुण माथुर दमन और दीव के पूर्ब प्रशासक।
२८५८ ईसा पूर्व

२८५८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८५८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
फ़्लाईबीई

इतिहास

फ़्लाईबीई ने वर्ष १९७९ में जर्सी-स्थित ईन्ट्रा एयरवेज और बॉयरनेमवौत-स्थित एक्सप्रेस एयर सर्वीसेज के विलय के परिणामस्वरूप जर्सी युरोपियन एयरवेज के नाम से अपनी उड़ाने संचालित करनी शुरू की. जर्सी नगर के नागरिक जॉन हबीन इसके संस्थापक और प्रमुख भागीदार भी थे. अपने पूर्ववर्ती व्यापार एवियेशन बेऔपोर्ट और कुछ अन्य बिज़्नेस संस्थानो को बेचने के बाद हबीन ने जर्सी स्थित आधार केंद्र से यू.के. के कई मार्गों पर उड़ाने आरंभ की. बाद मे नवंबर १९८३ मे उन्होने इसे जैक वॉकर के वॉकर स्टील ग्रूप को बेच दिया जिसके पास पहले से हीं ब्लॅकपूल-स्थित चार्टर एयरलाइन स्पसेगरंड एवियेशन का स्वामित्व था.
कुछ समय तक दोनो एयरलाइन्स स्वतंत्र रूप से कार्य करती रहीं और उनकी कुछ हीं प्रबंधकीय ज़िम्मेदारियाँ साझा की गयीं. पर वर्ष १९८५ मे इन दोनो को जर्सी युरोपियन के नाम से एकीकृत कर दिया गया और इसका मुख्यालय एक्सटर मे स्थांतरित कर दिया गया।
वर्ष २००० मे इस एयरलाइन्स का नाम ब्रिटिश युरोपियन कर दिया गया और १८ जुलाई २००२ को इसे और छोटा करते हूए फ़्लाईबीई का नाम दे दिया गया तथा इसे कम लागत वाली एयरलाइन्स के रूप मे पेश किया गया.

कंपनी संबंधी मामले

फ़्लाईबीई लंदन स्टॉक एक्सचेंज मे सूचीबद्ध एक पब्लिक लिमिटेड कंपनी है। नवंबर २००३ तक इसमे ४८.१% भागीदारी के साथ रॉज़्डाल एवियेशन होल्डिंग्स लिमिटेड प्रमुख हिस्सेदार थी।
फ़्लाईबीई का यू.के.में सबसे बड़ा आधार केंद्र बर्मिंघॅम एयरपोर्ट पर है और इसके अलावा बेलफास्ट, मॅनचेस्टर और साउथॅंप्टन एयरपोर्ट्स पर भी इसके बड़े आधार केंद्र हैं. पूरे यू.के., चॅनेल आइलॅंड्स और द इस्ले ऑफ मेन मे इसके १४ क्र्यू और एयरक्रॅफ्ट बेस हैं. इस एयरलाइन्स के पास युनाइटेड किंग्डम सिविल एवियेशन अतॉरिटी का टाइप ए ऑपरेटिंग लाइसेन्स है जिसके कारण इसे २० से अधिकसीट वाले विमानों के द्वारा यात्री, कार्गो और डाक सेवाएँ प्रदान करने का अधिकार प्राप्त है.

गंतव्य

फ़्लाईबीई युनाइटेड किंग्डम, रिपब्लिक ऑफ आयरर्लॅंड और युरोप महाद्वीप के सभी प्रमुख गंतव्यों के लिए कम दूरी वाली उड़ाने संचालित करता है.
कातांगा प्रान्त

भूतपूर्व नाम

१९७१ से १९९७ तक, जब देश का नाम ज़ाईर था और उस पर मोबूटू सेसे सेको नामक तानाशाह का राज था, इस प्रान्त को 'शाबा प्रान्त' कहा जाता था। इस से भी पहले, कांगो पर बेल्जियम के राज के दौरान, इसका नाम 'एलिज़ाबेथविल' था, जिस नाम के साथ एक नगर की स्थापना १९१० ई. में हुई। इस शहर का नाम बदलकर 'लुबुमबाशी' कर दिया गया और अब यह यहाँ की राजधानी है।

विवरण

कातांगा का एक बड़ा भूभाग पठारी है जहाँ से मांगों नदी निकलकर पश्चिम में अंधमहासागर में गिरती है। इस पठार की औसत ऊँचाई ३,००० फुट है। कांगों और ज़ैंबेज़ी नदियों के जलविभाजक के रूप में यह पठारी भाग पैलियोज़ोइक चट्टानों द्वारा निर्मित है। प्रान्त के पठारी क्षेत्र में मवेशी-पालन और कृषि चलती है। कातांगा की जलवायु दक्षिण अफ्रीका की तरह है जिससे यहाँ की भौतिक परिस्थितियाँ मोटे अनाजों के उत्पादन और पशुपालन के लिए अनुकूल हैं। कांगों के अतिरिक्त बुकामा और लुआलाबा मुख्य नदियाँ हैं जिनसे यातायात होता है।

खनिज व अन्य उद्योग

कातांगा प्रान्त के पूर्वी भाग में कई मूल्यवान खनिजों का उत्पादन होता है, जिनमें ताम्बा, हीरा, यूरेनियम, रेडियम, टीन और कोबॉल्ट शामिल हैं। कातांगा प्रदेश विश्व का प्रमुख यूरेनियम उत्पादक क्षेत्र है जहाँ चिंकोलोबी नामक खान से पर्याप्त मात्रा में यूरेनियम निकाला जाता है। कातांगा तथा ज़िम्बाब्वे के मध्य भाग में ताँबे का ११,५०,००,००० टन से भी अधिक भंडार है। इसके उत्पादन का महत्व विगत से, रेलों के निर्माण के कारण, अधिक बढ़ गया है। लुबुमबाशी में ताम्रशोधक कारख़ाने हैं जहाँ ताँबा साफ किया जाता है। इसके अतिरिक्त ज़ेदोतविल, बुकाम और तेन्के मुख्य औद्योगिक नगर हैं। मोपरी झील के पास टिन का उत्पादन होता है। इनके अतिरिक्त पठारी ऊँची-नीची भूमि होने के कारण यहाँ जलविद्युत्‌ उत्पादन के लिए भी परिस्थितियाँ अनुकूल हैं और चूट्स कार्नेट में पर्याप्त मात्रा में जलविद्युत्‌ पैदा की जाती है। ज़िम्बाब्वे व ज़ाम्बिया को भी यहाँ से विद्युत्‌ आपूर्ति की जाती है।

अविकास

खनिज-धन के बावजूद प्रान्त के अधिकतर लोग निर्धन हैं। यहाँ का नवजात मृत्यु दर विश्व में सबसे ज़्यादा है - १००० में से १८४ शिशुओं का पाँच साल की आयु से पहले ही निधन हो जाता है।
राना टिग्रिना

वास स्थान एवं प्रकृति

सामान्य भारतीय मेंढक अर्थात् राना टिग्रिना (Rana tigrina) सामान्यतः स्थिर मृदुजलीय तथा धीमी बहने वाली जल प्रणालियों जैसे गड्ढे, पूल, तालाब, झील, झरना, नदियों आदि में पाए जाते हैं। वर्षा काल में ये अपने वास स्थान से काफी दूर जैसे खेत, बगीचों, सड़क आदि जगहों पर फुदकते हुए चले जाते हैं। पानी में ये त्वचा को नम रखते हैं तथा क्यूटेनियस श्वसन (Cutaneos respiration) करते हैं। स्थल पर ये फेफड़ों के सहायता से श्वसन करते हैं। ये पानी के आस-पास ही रहते हैं क्योंकि यदि इनकी त्वचा शुष्क होने लगे तो ये शीघ्रता से जल में जाकर उसे नम रख सकें क्योंकि इनकी त्वचा नम रहने पर इन्हें फिसलने लायक बनाकर रखती है जिससे ये आवश्यकता पड़ने पर अपने शत्रुओं से स्वयं रक्षा की कर सकते हैं।
राम चौधरी

डॉ॰ रामदास चौधरी (८ अगस्त १९२७ – २० जून २०१५) भौतिकी के प्राध्यापक एवं हिन्दी सेवी थे। उन्होने अमेरिका में अंतरराष्ट्रीय हिंदी समिति और बाद में विश्व हिंदी न्यास गठित कर संयुक्त राष्ट्र में हिंदी को पहुंचाने की कोशिशें कीं। वे अमेरिका में 'हिन्दी की छत्रछाया' समझे जाते थे।  वह अक्सर कहा करते थे कि हमें सदियों पहले मॉरिशस, फिजी, ट्रिनिडाड पहुंचे गिरमिटिया मजदूरों से सबक लेना चाहिए, जिन्होंने तमाम विपरीत परिस्थितियों में भी अपनी भाषा व संस्कृति को बचाकर रखा।

जीवन परिचय

राम चौधरी उत्तर प्रदेश के इटावा जिले के भूलपुर गांव में पैदा हुए थे। वे अपने गांव के पहले व्यक्ति थे जो हाईस्कूल पहुंचे। आगरा विश्वविद्यालय से स्नातक होकर उन्होने मोतीलाल विज्ञान महाविद्यालय, भोपाल में ६ वर्ष तक भौतिकी का शिक्षण किया।
उनकी प्रतिभा उन्हें अमेरिका ले गई। कनाडा से उन्होंने पीएचडी और आगे की पढ़ाई की। १९६४ में उन्होने कनाडा के ब्रिटिश कोलम्बिया विश्वविद्यालय (वैंकूवर) से पी-एचडी की। उन्होने कनाडा के ही रॉयल मिलिटरी कॉलेज, किंग्स्टन (Kingston) से १९६६ में पोस्ट डॉक्टरेट किया। वह न्यूयॉर्क के ओसवेगो (Oswego) विश्वविद्यालय में भौतिक शास्त्र के प्रोफेसर बनाए गए। वहां वह मृत्युपर्यंत (88 साल की उम्र तक) एमिरेटस प्रोफेसर रहे।
चौधरी जी ओसवेगो में ही रहते थे। उनकी सहधर्मिणी राज अभी जीवित हैं।

पुस्तक प्रकाशन

जो लोग कहते थे कि विज्ञान को हिंदी में नहीं पढ़ाया जा सकता, उन्हें उन्होंने हिंदी में विज्ञान की किताबें लिखकर करारा जवाब दिया। हिदी जगत, बाल हिंदी जगत, विज्ञान प्रकाश आदि पत्रिकाएं प्रकाशित करके हिंदी की मशाल जलाए रखी। ये पत्रिकाएं अमेरिका में तो हिंदी भाषियों के बीच सेतु का काम करती ही थीं, साथ ही विश्व भर में फैले हिंदी प्रेमियों के लिए भी संबल थीं।
लकी अली

लकी अली (जन्म 19 सितंबर 1958), असली नाम "मकसूद अली (مقصود علی)", एक भारतीय गायक-गीतकार, संगीतकार और अभिनेता है।

व्यक्तिगत जीवन

अली बॉलीवुड के मशहूर सितारे महमूद के दूसरे बेटे हैं।

नामांकन और पुरस्कार

अली ने भारतीय संगीत दृश्य पर आत्मात्मक एल्बम सुनोह के साथ अपनी शुरुआत की, जिसने उन्हें गायक के रूप में स्थापित किया। इस एल्बम ने 1996 में "स्क्रीन अवार्ड्स" में सर्वश्रेष्ठ पॉप पुरुष वोकलिस्ट और १९९७ में चैनल वी. के "व्यूअर चॉइस अवॉर्ड" सहित भारतीय संगीत में कई शीर्ष पुरस्कार जीते।
उनका गाना "ो सनम" बहुत लोकप्रिय हुआ और दुनिय भर में सराहा गया।

अभिनय कैरियर

वह पहली बार मेहमूद द्वारा निर्देशित 1962 में "छोटे नवाब" (द छोटे राजकुमार) में दिखाई दिए। 
अभिनय से लंबे समय तक दूर रहने के बाद, वह संजय गुप्ता के काँटे (2002 फ़िल्म) में लौटे, जिसमें उन्होंने किंवदंती अमिताभ बच्चन, संजय दत्त और सुनील शेट्टी जैसे प्रमुख सितारों के साथ काम किया।
यादव संघ बाकरपुर

स्थापना एवं कार्यक्षेत्र

बाकरपुर पंचायत एवं आसपास के गणमान्य व्यक्तियों द्वारा फरवरी २०११ में एक महत्वपूर्ण बैठक के बाद यादव संघ की औपचारिक स्थापना हुई। इसके कार्यक्षेत्र में बाकरपुर, गोविन्दपुर झखराहा, शेखपुरा, नीरपुरा, सरमस्तपुर, अहमदपुर (बरियारपुर), दोबरकोठी, चकजैनव, गंगाजल, कल्याणपुर, कैलाचक, खोकसा एवं तेलिया ग्राम आते हैं। संघ की मासिक बैठक प्रतिमाह दूसरे रविवार को निर्धारित है लेकिन आवश्यकतानुसार आयोजन तिथि में बदलाव भी होता है। वैशाली की प्राचीन गणराज्यीय परंपरा अनुसार संघ की मासिक बैठक बारी-बारी से अलग-अलग गाँव में होती है। नियमित रूप से होनेवाली इन बैठकों में पंचायत अथवा संघ से जुडे सदस्यों द्वारा पूर्व निर्धारित कार्यक्रमानुसार परिचर्चाएँ होती है।

सदस्यता

बाकरपुर अथवा इसके आसपास रहनेवाले यादव जाति का कोई भी सदस्य जो ग्यारह रुपए की वार्षिक सदस्यता शुल्क का भुगतान कर चुका हो, संघ का सदस्य हो सकता है। कार्यक्षेत्र से बाहर निवास करने वाले वैसे किसी व्यक्ति को, जो संघ के विकास के प्रति अपनी निष्ठा रखते हों, उन्हें कार्यकारी टीम के सदस्य द्वारा मनोनित किया जा सकता हैं।
ज्योति प्रसाद राजखोवा

ज्योति प्रसाद राजखोवा या जे॰पी॰ राजखोवा (जन्म 1944) असम राज्य के भूतपूर्व मुख्य सचिव हैं। वर्तमान में वे अरुणाचल प्रदेश के राज्यपाल हैं।
बम रजवार

बम रजवार  कत्यूरी राजवंश का राजपुत का उपनाम व थर के नाम पर लिखते है ।  नेपाल के डोटी जिल्ला बोगटान मे रहने वाले कत्युरी वंशज के राजपुत प्राचीन क्षत्रिय जाति मे आते है । ये राजपुत का कुलदेवता स्वामी  कार्तिकेय है , केदारनाथ /शिव को बि कुलदेवता मानते है । यिनकी सादी और राजपुत चन्द ,मल्ल ,शाही ,शाह देउवा से होती है । बम रजवार व पाल रजवार का वंशज एकि खानदान होनेका कारण यिनका बिच्मे सादी नही होती । शौनक गोत्रके रघुवंशी /सूर्यवंशी  बम/ब्रहम/ पाल राजपूतौको अयोध्याका राजाका वंशज के रुप्मे जनिजाने वाला कत्युरी वंशज के राजपुत के महारानी गुप्त रहते है  । यिनकी महारानी घरके अन्दर रहते है बाहारके लोग से नही देखि जाते है रजवार लोग खेत नही जोत्ते है हर जोतना राजपूतका  पहिचान नही है यिनकी मान्यता यहि है ।  
कत्युरी वंशज के शौनक गोत्र के सूर्यवंशी /रघुवंशी प्रमुख तीन शाखा के राजपूतका वंशावली निम्न अनुसार है ।
शीतकालीन पैरालंपिक खेल

शीतकालीन पैरालंपिक खेल एक अंतरराष्ट्रीय बहु-खेल प्रतियोगिता है जहां शारीरिक रूप से विकलांग खिलाड़ी बर्फ खेलों में प्रतिस्पर्धा करते हैं।